Сараз озкс — велень сире ила, конань ётафнелезь сёксенда, тялонди сёронь видемада меле. Эсь лемонц сон сявозе сяс, мес тя илати печкольхть сараз (эрь кудса фкя). Печколезь синь озондома вастса: ляй трваса и пиделезь марстонь яндаваса. Верснон нолдалезь тиф лотконяти, пухснон и толгаснон плхталезь, пакарьснон ёрялезь ведти. Озондома иласта эняльдезь вярдень Шкайть сянкса, штоба максомс цебярь видема-путома, шачема, ломаттненди шумбраши, жуватань раштама. сявф: Евсевьев М.Е. Избр. тр. Т.5. Мордовская свадьба. Саранск.1966

Седойкин Леонид Павлович шачь 1958-це кизоня, 15-це майста, Мордовия республикань, Дубёкань райононь, Кабаева велеса. Велеса школать аделамда меле тонафнесь Саранскяйса, Н. П. Огаревонь лемса Мордовиянь государствань университетса, филологиянь факультетса. Меле кота кизот покодсь школаса. Школаса покодемать пингста ушедозе сёрмадомань тевонц. Васенце азксоц лиссь 1987-це кизоня, ""Сятко"" журналть эса. 1991-це кизоня лиссь ""Авань моронзо"" книгац, кона лемтьфоль тядяти. !988-це кизоста сявомок 1992-це кизоти самс покоди ""Чилисема"" идень журналса, меле покоди ""Сятко""-са. Станя жа покодсь тонафтыкс Оренбургса, Бугуруслан ошень педучилищаса, коса вятсь эрзянь кяль и литература. Тя пингс покоди ""Сятко журналса

Од Эдда (эли Азондома Эдда) - кафта тонадомань трактат, конатнень эса ванондовихть пялевень Скандинавиянь Кристозынгольдень айнематне и скальдонть валморамасна. Од Эддать аноклазе Снорри Стурлуссон 1222-1225 кизотнень.

Шачсь Мокша масторса, Зубунь районца, Мокшень Пимбур велеса. Горький лемса литературань институт аделамда меле покась Мордовиянь кинигань нолдамань оцюнякс, Сараношса Мокшень ди Эрзянь театрань оцюнякс, ""Известия Мордовии"" газетонь оцюнякс. Казьф Мордовиянь сёрмадысь, Мордовия республиконь масторонь казнеть лауреатса, Вампиловонди лемтьф пялькснемань лауреатса. Сонь налхкоманза содафт рузонь, маринь, суоминь, шведонь ваныхненди ди морафнихненди.

Мокшень веле. Путозь 1894 - 1914 кизотнень еткса Дивеев ломаттне, конат састь Мокшень Баймак велеста. 1919 кизоня Дивеефнень Выселкаса ульсь 24 куд.

Ташта Эдда (эли Валморама Эдда) - кунардонь пялеве Скандинавиянь айнемань кярькссь тиф 1200 кизоня, ня айнематнеса азонкшнелезь и морселезь ине тюрихне, инялятне и синь тевсна.

Боливиеса Parajubaea torallyi пяк кельгихть эди озафнихть ошперева ди курнява. Эквадорса ди Лямбеширень Колумбиень ошева 2500–3000 метрашка моря лангта вяресинь касфнихть Parajubaea cocoides, конась аф пяк якшама кирди ди касонды аф пяк курок. Тянь лангс ваномок сон малады Parajubaea torallyi пальманди ди тянь лангс мес сонь киндиге аф содаф, улема, тя Parajubaea torallyi васу мольф сортоц.